----

----

I Informacija

Komisija

----

Euro kursas (1)

2006 m. lapkričio 6 d.

(2006/C 270/01)

1 euro= 

----

(1)

Šaltinis: valiutų perskaičiavimo kursai paskelbti ECB.

----

----

Leidimas teikti valstybės pagalbą remiantis EB sutarties 87 ir 88 straipsnių nuostatomis

Atvejai, kuriems Komisija neprieštarauja

(2006/C 270/02)

(Tekstas svarbus EEE)

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

----

----

Išankstinis pranešimas apie koncentraciją

(Byla Nr. COMP/M.4392 — DSGI/FR-Invest/F-group JV)

(2006/C 270/03)

(Tekstas svarbus EEE)

----

(1)OL L 24, 2004 1 29, p. 1.

----

----

Muitinės įstaigų, kuriose Komisijos reglamento (EB) Nr. 1635/2006 (1) I priede Išvardyti produktai gali būti deklaruojami išleidimui į laisvą apyvartą Europos Bendrijoje, sąrašas

(2006/C 270/04)

----

(1)OL L 306, 2006 11 7, p. 3.

----

----

Pranešimas apie paraišką, teikiamą pagal Direktyvos 2004/17/EB 30 straipsnio nuostatas

(2006/C 270/05)

Valstybės narės paraiška

2006 m. spalio 24 d. Komisija gavo paraišką pagal 2004 m. kovo 31 d. Europos Parlamento ir Tarybos direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (1) 30 straipsnio 4 dalies nuostatas. Pirmoji darbo diena po paraiškos gavimo dienos yra 2006 m. spalio 25 d..

Ši Jungtinės Karalystės, išskyrus Šiaurės Airiją, paraiška yra susijusi su elektros ir dujų tiekimu šioje šalyje (taigi ši paraiška yra susijusi su elektros ir dujų tiekimu Anglijoje, Škotijoje ir Velse). Pirmiau minėtame 30 straipsnyje nurodyta, kad Direktyvos 2004/17/EB nuostatos netaikomos, jeigu nagrinėjamą veiklą tiesiogiai veikia konkurencija rinkose, į kurias patekti nėra jokių apribojimų. Šios sąlygos yra vertinamos tik pagal Direktyvos 2004/17/EB nuostatas ir nepažeidžiant konkurencijos taisyklių taikymo nuostatų.

Komisija per tris mėnesius nuo pirmiau nurodytos darbo dienos priima sprendimą dėl šios paraiškos. Terminas baigiasi 2007 m. sausio 25 d..

Taikomos pirmiau minėto straipsnio 4 dalies trečios pastraipos nuostatos. Todėl terminas, per kurį Komisija turi priimti sprendimą, gali būti pratęstas vienu mėnesiu. Visi tokie sprendimai dėl pratęsimo turi būti skelbiami.

----

(1)OL L 134, 2004 4 30, p. 1.

----

III Pranešimai

Komisija

----

Programa „Kultūra“ (2007–2013 m.)

Kultūrinės veiklos rėmimas

1.1 skyrius. Daugiamečiai bendradarbiavimo projektai

1.2.1 skyrius. Bendradarbiavimo veiksmai (1)

Sąlyginis kvietimas teikti paraiškas

EACEA Nr. 9/2006

(2006/C 270/06)

Atsargumo klauzulė

Europos įstatymų leidėjas kol kas dar oficialiai nepriėmė Komisijos pasiūlymo dėl programos „Kultūra“ (2007–2013 m.). Tačiau Komisija, siekdama sudaryti sąlygas kuo greičiau įgyvendinti šią programą po to, kai Europos įstatymų leidėjas patvirtins jos teisinį pagrindą, — o tai turėtų įvykti netrukus, ir siekdama sudaryti sąlygas potencialiems Bendrijos subsidijų gavėjams kuo anksčiau paruošti savo paraiškas, nusprendė paskelbti šį kvietimą teikti paraiškas.

Šis kvietimas teikti paraiškas Komisijos teisiškai neįpareigoja. Jei Europos įstatymų leidėjas iš esmės pakeistų teisinį pagrindą, šis kvietimas galės būti panaikintas ir galės būti paskelbti kitokio pobūdžio kvietimai teikti paraiškas, o į juos atsakyti bus nustatyti atitinkami terminai.

Apskritai kvietimų teikti pasiūlymus įgyvendinimas 2007 m. priklauso nuo to, ar bus išpildytos toliau nurodytos sąlygos, kurios nuo Komisijos nepriklauso:

1.   Teisinis pagrindas

Šis kvietimas teikti paraiškas yra skelbiamas remiantis Europos Parlamento ir Tarybos sprendimu, nustatančiu vieną daugiametę Bendrijos veiksmų kultūros srityje programą 2007–2013 m. (toliau — Programa).

Programa yra grindžiama Europos bendrijos steigimo sutarties 151 straipsniu, kuriame nustatyta, jog Bendrija prisideda prie valstybių narių kultūrų klestėjimo, gerbdama jų nacionalinę ir regioninę įvairovę ir kartu iškeldama bendrą kultūros paveldą.

2.   Tikslai ir aprašymas

Programa prisideda prie bendros ir bendru kultūros paveldu pagrįstos europiečių kultūrinės erdvės gerinimo, plėtodama programoje dalyvaujančių valstybių (2) kūrėjų, kultūros veikėjų ir kultūros institucijų kultūrinį bendradarbiavimą, skatinant Europos pilietybės atsiradimą per kultūros srityje dirbančių žmonių tarptautinį mobilumą, kūrinių ir menininkų bei kultūros produktų tarptautinį judėjimą ir dialogą tarp kultūrų.

Naujoji Programa neapsiriboja tik sektoriniu metodu (kuriuo buvo vadovaujamasi vykdant ankstesnes kultūros programas), o pasirenkamas įvairias disciplinas apimantis metodas. Panaikinus šį suskirstymą pagal sektorius buvo siekiama skatinti aktyvesnį kultūros veikėjų bendradarbiavimą, remiant sektorių bendradarbiavimo projektus. Programoje gali dalyvauti visi kultūros veikėjai ir sektoriai, išskyrus garso ir vaizdo sektorių, įskaitant ne pelno siekiančias kultūros reikalų įmones.

3.   Kvietimo teikti paraiškas tikslas

Pagal šį kvietimą teikti paraiškas po atrankos Bendrijos lėšomis bus remiama dviejų tipų veikla visose meno ir kultūros srityse:

Numatoma stiprinti Europos kultūrų bendradarbiavimą, paramą skiriant maždaug 136 pareiškėjams (maždaug 16 daugiamečių bendradarbiavimo projektų ir apie 120 bendradarbiavimo veiksmų).

Apskritai, ypatingas dėmesys bus skiriamas veiksmams, kuriais skatinamas kultūrų dialogas, numatant bent jau dalį šios veiklos įgyvendinti 2008 m. — Europos kultūrų dialogo metais (4).

(1.1 skyrius) Daugiamečiai bendradarbiavimo projektai

Parama bus skiriama kultūrų bendradarbiavimo projektams, kurie skirti skatinti Programoje dalyvaujančių šalių kultūros veikėjų tęstinį ir struktūrinį bendradarbiavimą. Šios paramos tikslas yra paremti projektus veiklos pradžios ir kūrimosi metu arba geografinės plėtros metu, kad jie būtų tvarūs ir finansiškai autonomiški.

Šiuose projektuose turi dalyvauti ne mažiau kaip 6 kultūros veikėjai iš ne mažiau kaip 6 Programoje dalyvaujančių šalių. Jų trukmė bus 3–5 metai.

(1.2.1 skyrius) Bendradarbiavimo veiksmai

Parama bus skiriama sektorinio arba įvairiems sektoriams būdingo kultūrų bendradarbiavimo veiksmams. Pirmenybė bus teikiama veiksmams, kuriais skatinamas kūrybiškumas ir naujovių diegimas, ir kuriais tiriami ilgalaikio bendradarbiavimo būdai.

Šiuos veiksmus turi vykdyti ne mažiau kaip 3 kultūros veikėjai iš ne mažiau kaip 3 Programoje dalyvaujančių šalių. Jų trukmė — ne daugiau kaip 24 mėnesiai.

Abiejų skyrių veikla, kuriai numatoma skirti finansavimą, būtinai turi prasidėti 2007 m. lapkričio 15 d.

4.   Turimas biudžetas

Subsidijos veiklai bus skiriamos iš Europos Sąjungos bendrojo biudžeto 15.04.44 punkto. Pagal šį kvietimą teikti paraiškas suteiktas bendras biudžetas sudaro maždaug 15,5 milijonus eurų — 1.1 skyriui (Daugiamečiai bendradarbiavimo projektai) ir 12 milijonų eurų — 1.2.1 skyriui (Bendradarbiavimo veiksmai).

Daugiamečių bendradarbiavimo projektų atveju (1.1 skyrius) Bendrijos parama negali viršyti 50 % finansuojamos veiklos biudžeto ir ji yra laipsniškai mažinama. Ji negali būti didesnė kaip 500 000 eurų per metus.

Bendradarbiavimo veiksmų atveju (1.2.1 skyrius) Bendrijos parama negali viršyti 50 % finansuotinos veiklos biudžeto ir jos suma turi būti lygi sumai nuo 50 000 iki 200 000 eurų.

5.   Atrankos kriterijai

Tik toliau pateiktus kriterijus atitinkančios kandidatų paraiškos bus nuodugniai ištirtos.

5.1.   Reikalavimus atitinkančios įstaigos, organizacijos, pareiškėjai

Bus nagrinėjamos paraiškos dėl subsidijų, pateiktos pareiškėjų, kurie: yra viešosios arba privačios juridinio asmens statusą turinčios organizacijos, kurių esminė veikla yra susijusi su kultūros sritimi ir turinčios būstinę vienoje iš Programoje dalyvaujančių šalių; organizacijos turi turėti pakankamai finansinių ir veiklos išteklių, kad galėtų įgyvendinti siūlomą veiklą.

5.2.   Reikalavimus atitinkančios šalys

Paraiškas gali teikti kultūros veikėjai, kurių būstinė yra vienoje iš Programoje dalyvaujančių šalių:

6.   Galutinė paraiškų pateikimo data

Kandidatų paraiškas reikia išsiųsti ne vėliau kaip iki 2007 m. vasario 28 d.

7.   Papildoma informacija

Šį kvietimą teikti paraiškas papildančias specifikacijas ir kandidato paraišką bei visas susijusias formas galima rasti šiais adresais:

http://eacea.ec.europa.eu/

http://ec.europa.eu/culture/eac/index_en.html

Kandidatų paraiškos turi atitikti specifikacijose nurodytus reikalavimus ir būtinai pateiktos naudojant šiuo tikslu numatytas paraiškos formas.

----

(1)  Dėl veiksmų, susijusių su literatūros vertimu (1.2.2 skyrius), bus paskelbtas atskiras kvietimas teikti paraiškas.

(2)  Žr. 5.2 punktą.

(3)  Dėl veiklos, susijusios su literatūros vertimu, bus paskelbtas atskiras kvietimas teikti paraiškas.

(4)  Jei Europos institucijos priims atitinkamą sprendimą.

(5)  Europos Sąjungą šiuo metu sudaro 25 valstybės narės (Airija, Austrija, Belgija, Čekija, Danija, Estija, Graikija, Italija, Ispanija, Jungtinė Karalystė, Kipras, Latvija, Lenkija, Lietuva, Liuksemburgas, Malta, Nyderlandai, Portugalija, Prancūzija, Slovakija, Slovėnija, Suomija, Švedija, Vengrija ir Vokietija). Rumunija ir Bulgarija ruošiasi stojimui į Europos Sąjungą ir numatyta, kad taps valstybėmis narėmis nuo 2007 m. sausio 1 d.

(6)  Kultūros veikėjus kviečiame informacijos apie šias šalis teirautis Agentūroje.

----

----

Programa „Kultūra“ (2007–2013 m.)

Kultūrinės veiklos rėmimas

1.2.2 Skyrius. Literatūros kūrinių vertimas

Sąlyginis kvietimas teikti paraiškas

EACEA Nr. 10/2006

(2006/C 270/07)

Atsargumo klauzulė

Europos įstatymų leidėjas kol kas dar oficialiai nepriėmė Komisijos pasiūlymo dėl programos „Kultūra“ (2007–2013 m.). Tačiau Komisija, siekdama sudaryti sąlygas kuo greičiau įgyvendinti šią programą po to, kai Europos įstatymų leidėjas patvirtins jos teisinį pagrindą, — o tai turėtų įvykti netrukus, ir siekdama sudaryti sąlygas potencialiems Bendrijos subsidijų gavėjams kuo anksčiau paruošti savo paraiškas, nusprendė paskelbti šį kvietimą teikti paraiškas.

Šis kvietimas teikti paraiškas Komisijos teisiškai neįpareigoja. Jei Europos įstatymų leidėjas iš esmės pakeistų teisinį pagrindą, šis kvietimas galės būti panaikintas ir galės būti paskelbti kitokio pobūdžio kvietimai teikti paraiškas, o į juos atsakyti bus nustatyti atitinkami terminai.

Apskritai kvietimų teikti pasiūlymus įgyvendinimas 2007 m. priklauso nuo to, ar bus išpildytos toliau nurodytos sąlygos, kurios nuo Komisijos nepriklauso:

1.   Teisinis pagrindas

Šis kvietimas teikti paraiškas yra skelbiamas remiantis Europos Parlamento ir Tarybos sprendimu, nustatančiu vieną daugiametę Bendrijos veiksmų kultūros srityje programą 2007–2013 m. (toliau — Programa).

Programa yra grindžiama Europos bendrijos steigimo sutarties 151 straipsniu, kuriame nustatyta, jog Bendrija prisideda prie valstybių narių kultūrų klestėjimo, gerbdama jų nacionalinę ir regioninę įvairovę ir kartu iškeldama bendrą kultūros paveldą.

2.   Tikslai ir aprašymas

Programa prisideda prie bendros europiečių kultūrinės erdvės gerinimo, plėtodama programoje dalyvaujančių valstybių (1) kūrėjų, kultūros veikėjų ir kultūros institucijų kultūrinį bendradarbiavimą, skatinant Europos pilietybės atsiradimą per kultūros srityje dirbančių žmonių tarptautinį mobilumą, kūrinių ir menininkų bei kultūros produktų tarptautinį judėjimą ir dialogą tarp kultūrų.

Naujoji Programa neapsiriboja tik sektoriniu metodu (kuriuo buvo vadovaujamasi vykdant ankstesnes kultūros programas), o pasirenkamas įvairias disciplinas apimantis metodas. Panaikinus šį suskirstymą pagal sektorius, siekiama skatinti aktyvesnį kultūros veikėjų bendradarbiavimą, remiant sektorių bendradarbiavimo projektus. Programoje gali dalyvauti visi kultūros veikėjai ir sektoriai, išskyrus garso ir vaizdo sektorių, įskaitant ne pelno siekiančias kultūros reikalų įmones.

3.   Kvietimo teikti paraiškas tikslas

Siekiant Programos tikslų, šios kvietimo teikti paraiškas tikslas — finansiškai paremti Programoje dalyvaujančių šalių nepriklausomų leidėjų arba leidėjų grupių pateiktus literatūros kūrinių vertimo projektus (2).

Pagal šio kvietimo teikti paraiškas reikalavimus galima versti literatūros kūrinius iš vienos Europos kalbos į kitą Europos kalbą (3), taip pat literatūros paveldui priklausančius senuosius raštus (įskaitant tokias senąsias kalbas kaip senoji graikų kalba arba lotynų kalba).

Šio skyriaus veikla, kuriai numatoma skirti finansavimą, būtinai turi prasidėti iki 2007 m. lapkričio 15 d.

4.   Turimas biudžetas

Atsižvelgiant į tai, kokią dotaciją nuspręs paskirti biudžeto valdymo institucija, bendra 1.2.2 skyriaus (Literatūros kūrinių vertimas) veiklai skirta biudžeto suma 2007 m. sudaro maždaug 1,5 milijonus eurų.

Numatyta finansiškai paremti maždaug 45 literatūros kūrinių vertimo projektus.

Bendrijos dotacija neturi viršyti 60 000 eurų ir padengia 100 % vertimo kaštų su sąlyga, kad šios išlaidos sudaro ne daugiau kaip 50 % visų veiklos kaštų.

5.   Atrankos kriterijai

5.1.   Reikalavimus atitinkančios įstaigos, organizacijos, pareiškėjai

Bus nagrinėjamos paraiškos dėl subsidijų, pateiktos pareiškėjų, kurie: yra viešosios arba privačios juridinio asmens statusą turinčios organizacijos, kurių esminė veikla yra susijusi su kultūros sritimi ir turinčios būstinę vienoje iš Programoje dalyvaujančių šalių; organizacijos turi turėti pakankamai finansinių ir veiklos išteklių, kad galėtų įgyvendinti siūlomą veiklą.

5.2.   Reikalavimus atitinkančios šalys

Paraiškas gali teikti leidyklos arba leidėjų grupės, kurių būstinė yra vienoje iš Programoje dalyvaujančių šalių:

6.   Galutinė paraiškų pateikimo data

Kandidatų paraiškas reikia išsiųsti ne vėliau kaip 2007 m. vasario 28 d.

7.   Papildoma informacija

Šį kvietimą teikti paraiškas papildančias specifikacijas ir kandidato paraišką bei visas susijusias formas galima rasti šiais adresais:

http://eacea.ec.europa.eu/

http://ec.europa.eu/culture/eac/index_en.html

Kandidatų paraiškos turi atitikti specifikacijose nurodytus reikalavimus ir būtinai pateiktos naudojant šiuo tikslu numatytas paraiškos formas.

----

(1)  Žr. 5.2 punktą.

(2)  Literatūros kūrinių vertimo projektą turi sudaryti ne mažiau kaip 4 ir ne daugiau kaip 10 vertimo reikalavimus atitinkančių kūrinių (žr. šio kvietimo teikti paraiškas specifikacijas).

(3)  Programoje dalyvaujančios šalies kalba.

(4)  Europos Sąjungą šiuo metu sudaro 25 valstybės narės (Airija, Austrija, Belgija, Čekija, Danija, Estija, Graikija, Italija, Ispanija, Jungtinė Karalystė, Kipras, Latvija, Lenkija, Lietuva, Liuksemburgas, Malta, Nyderlandai, Portugalija, Prancūzija, Slovakija, Slovėnija, Suomija, Švedija, Vengrija ir Vokietija). Rumunija ir Bulgarija ruošiasi stojimui į Europos Sąjungą ir numatyta, kad taps valstybėmis narėmis nuo 2007 m. sausio 1 d.

(5)  Kultūros veikėjus kviečiame informacijos apie padėtį šiose šalyse teirautis Agentūroje.

----

----

Sąlyginis kvietimas teikti paraiškas — GD EAC Nr. 55/06

Sąlyginis kvietimas teikti paraiškas dėl kasmetinio Europos Sąjungos apdovanojimo kultūros paveldo srityje procedūros organizavimo ir vykdymo

(2006/C 270/08)

Sąlyginė išlyga

Europos teisės aktų leidėjai dar oficialiai nepriėmė Komisijos pasiūlymo dėl programos „Kultūra“ (2007–2013). Komisija nusprendė paskelbti šį kvietimą teikti paraiškas dabar, kad šią programą būtų galima greitai įgyvendinti kai tik Europos teisės aktų leidėjai priims šios programos teisinį pagrindą (tikimasi, kad tai įvyks netrukus) ir kad galimi Bendrijos paramos gavėjai turėtų pakankamai laiko pasiūlymams rengti.

Šis kvietimas teikti paraiškas teisiškai Komisijos neįpareigoja. Jeigu Europos teisės aktų leidėjai iš esmės pakeis teisinį pagrindą, dabartinis kvietimas gali būti atšauktas ir gali būti paskelbti kiti skirtingo turinio kvietimai teikti paraiškas su atitinkamais terminais atsakymui pateikti.

Kalbant bendriau, 2007 m. kvietimų teikti paraiškas vykdymas priklauso nuo šių sąlygų, kurių įgyvendinimas nuo Komisijos nepriklauso:

1.   Įvadas

Kol nepriimta programa „Kultūra“ (2007–2013), šis dokumentas yra sąlyginis kvietimas teikti paraiškas dėl Bendrijos paramos, susijusios su kasmet skiriamo Europos apdovanojimo kultūros paveldo išsaugojimo ir puoselėjimo srityje procedūros organizavimu pagal siūlomą naują programą „Kultūra“ .

Atsižvelgiant į programos 1.3 kryptį, šio sąlyginio kvietimo tikslas — informuoti potencialias paraiškas teikiančias organizacijas apie Europos Komisijos ketinimą toliau vykdyti šio apdovanojimo procedūrą pagal siūlomą kultūros programą.

Kultūros programa — tai atskira daugiametė kultūros srities programa, skirta Bendrijos priemonėms ir atvira visiems kultūros sektoriams bei visų kategorijų kultūros veiklos vykdytojams.

Programa pagrįsta EB sutarties 151 straipsniu, kuriame teigiama, kad Bendrija prisideda prie kultūros klestėjimo valstybėse narėse, puoselėja pagarbą nacionalinei ir regioninei įvairovei ir tuo pat metu rūpinasi bendru kultūros paveldu.

2.   Tikslai ir aprašymas

Gausus ir įvairialypis Europos kultūros paveldas yra neabejotinai viena iš pagrindinių sričių, kuri leidžia europiečiams susitapatinti vietiniu, regioniniu, nacionaliniu ir Europos lygmeniu. Todėl labai svarbu skatinti informuotumą apie šį paveldą, nes tik tokiu būdu europiečiai galės įvertinti, koks yra svarbus kultūros paveldo vaidmuo gilinant žinias ir supratimą apie bendrus dalykus, kurie vienija visus europiečius. O tai leistų puoselėti geresnį tarpkultūrinį dialogą, savitarpio supratimą, informuotumą, tarpusavio pagarbą ir taip pat stipresnį Europos pilietiškumo jausmą.

Visų Europos kultūros paveldo formų (architektūrinio ir (arba) archeologinio paveldo, pvz., pastatų, pastatų kompleksų kaimo ir miesto vietovėse, paminklų, kilnojamojo paveldo, archeologinių vietų, kultūrinių kraštovaizdžių) išsaugojimas ir puoselėjimas yra vienas iš kultūros srities sektorių, kurie yra remiami pagal programą „Kultūra“ .

Atsižvelgdama į šias aplinkybes, Europos Komisija pageidauja tęsti jau įsteigto metinio Europos apdovanojimo procedūrą siekdama viešai pripažinti atskirų asmenų, vietos bendruomenių ar organizacijų, kurios Europos lygmeniu padeda apsaugoti, išsaugoti, remti ir puoselėti kultūros paveldą, pavyzdines iniciatyvas ir geriausią praktiką. Bus ypač atsižvelgta į iniciatyvas ir įgūdžius, kurie turi simbolinės arba unikalios ir (arba) pedagoginės ar socialinės vertės.

Šiuo kvietimu siekiama atrinkti organizaciją, kuriai bus suteikta teisė organizuoti ir vykdyti šio ES apdovanojimo skyrimo procedūrą.

Atsižvelgiant į daugialypį kultūros ir kultūros paveldo puoselėjimo aspektą, ES apdovanojimą galėtų sudaryti keletas atskirų apdovanojimų (1) šiose veiksmų ir (arba) projektų kategorijose:

Apdovanojimas gali būti įteiktas asmeniui (pvz., išsaugojimo ir (arba) restauravimo specialistui moksliniu, techniniu arba meistriškumo požiūriu) arba grupei, kurią gali sudaryti išsaugojimo ir (arba) restauravimo specialistai, savininkai, vietos ir centrinės valdžios institucijos arba nevyriausybinės organizacijos. Apdovanojimą turėtų sudaryti 15 000 EUR piniginis prizas ir diplomas, kuriame būtų ES programos „Kultūra“ (privalomai) ir apdovanojimų skyrimą organizuojančios organizacijos (pasirinktinai) logotipai.

Sprendimas skirti apdovanojimą turėtų būti grindžiamas nepriklausomų Europos ekspertų, kurie atstovauja kaip galima daugiau kultūros paveldo sektorių, grupės rekomendacijomis. Pareiškėjai raginami paaiškinti paraiškose, kaip jie ketina vykdyti apdovanojimo skyrimo procedūrą (atrankos komisijos skyrimą ir darbą).

Apdovanojimas turėtų užtikrinti, kad projektui yra skiriamas ypatingas dėmesys ir jis daro didelį poveikį Europos mastu, todėl labai svarbu, kad apdovanojimo ceremonijoje dalyvautų Europos Sąjungos institucijos ir visų pirma — Komisija. Apdovanojimus pelniusius projektus ir pateiktus geriausius projektus reikėtų kiek galima labiau paviešinti, pavyzdžiui, leidiniuose, spaudoje, per radiją arba televiziją, kilnojamosiose parodose ir pan.

3.   Reikalavimus atitinkantys pareiškėjai

Pareiškėjais gali būti viešosios arba privačios organizacijos, turinčios juridinį statusą ir didelės patirties kultūros paveldo išsaugojimo ir (arba) puoselėjimo srityje.

Paraiškas gali teikti juridiniai asmenys, įsisteigę vienoje iš šių šalių:

Reikia pažymėti, kad ES šalių kandidačių, stojančiųjų šalių ir Vakarų Balkanų šalių dalyvavimas programoje priklauso nuo šių šalių vyriausybių ir Europos Komisijos susitarimo.

4.   Biudžetas ir projektų trukmė

Didžiausia šiam veiksmui numatyta suma yra 200 000 EUR, skirta su kiekvienu apdovanojimų etapu susijusioms bendroms organizacinėms ir įgyvendinimo išlaidoms (įskaitant kartu su apdovanojimais įteikiamas sumas) padengti. Ši suma negali viršyti 60 % kiekvieno apdovanojimų etapo bendrų reikalavimus atitinkančių organizacinių ir įgyvendinimo išlaidų, apie kurias praneša atrinkta paraišką pateikusi organizacija.

Kiekvieno ES dotacijos susitarimo finansavimo reikalavimus atitinkančio laikotarpio trukmė bus 15 mėnesių.

Finansuotina 2007 m. ES apdovanojimo procedūros organizavimo veikla privalo prasidėti iki 2007 m. lapkričio 15 d. ir pasibaigti iki 2009 m. vasario 14 d. Laikotarpis, per kurį patirtos išlaidos gali atitikti finansavimo reikalavimus, jokiomis aplinkybėmis negali prasidėti anksčiau negu 2007 m. gegužės 1d.

Bendrijos parama bus suteikta tik tinkamai užbaigus visas administracines ir finansines procedūras.

4.   Tvarkaraštis ir Terminas

Šis veiksmas bus įgyvendinamas kasmet programos „Kultūra“ (2007–2013) vykdymo laikotarpiu. Atrinkta organizacija bus atsakinga už kasmetinio Europos Sąjungos apdovanojimo kultūros paveldo apsaugos, išsaugojimo ar puoselėjimo srityje procedūros organizavimą ir vykdymą nuo 2007 m. iki programos „Kultūra“ pabaigos — 2013 m. imtinai. Atranką laimėjusi paraišką pateikusi organizacija organizuos pirmų metų ES apdovanojimo skyrimą (2007 m.). Tik Komisijai pritarus, ji galės organizuoti apdovanojimo skyrimo procedūrą kiekvienais metais iki 2013 m.

Paraiškos Komisijai turi būti išsiųstos ne vėliau kaip iki 2007 m. vasario 28 d.

5.   Kita informacija

Visą sąlyginio kvietimo teikti paraiškas tekstą ir paraiškos formas galima rasti internete adresu:

http://ec.europa.eu/culture/eac/index_en.html.

Paraiškos turi būti parengtos laikantis visų nurodytų reikalavimų ir pateiktos naudojant nustatytą paraiškos formą.

----

(1)  Apdovanojimus pelnę projektai ir apdovanojimų laimėtojai privalo būti kilę iš programoje dalyvaujančių šalių (žr. 3 skirsnį).

(2)  Europos Sąjungoje yra 25 valstybės narės: Belgija, Danija, Vokietija, Graikija, Ispanija, Prancūzija, Airija, Italija, Liuksemburgas, Nyderlandai, Austrija, Portugalija, Suomija, Švedija, Jungtinė Karalystė, Čekija, Estija, Vengrija, Latvija, Lietuva, Lenkija, Slovakija, Slovėnija, Kipras ir Malta. Rumunija ir Bulgarija yra stojančiosios šalys — nuo 2007 m. sausio 1 d. jos turėtų tapti valstybėmis narėmis.

(3)  Kultūros veiklos vykdytojai raginami pasiteirauti Komisijos apie padėtį šiose šalyse.

----